Source: http://docplayer.fi/35330129-S-kiekon-joukkueenjohtajan-pasi-ylitalon-vastine-en-ole-huomannut-kyseista-asiaa-olen-ollut-aina-joukkueen-kakkos-tai-kolmosjojo.html
Timestamp: 2018-12-10 12:07:58+00:00
Document Index: 17863798

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

S-Kiekon joukkueenjohtajan Pasi Ylitalon vastine: En ole huomannut kyseistä asiaa. Olen ollut aina joukkueen kakkos- tai kolmosjojo - PDF
Download "S-Kiekon joukkueenjohtajan Pasi Ylitalon vastine: En ole huomannut kyseistä asiaa. Olen ollut aina joukkueen kakkos- tai kolmosjojo"
1 PÄÄTÖS S-Kiekko Juniorit ry Suomen Jääkiekkoliiton kilpailuvaliokunta on käsitellyt ilmi tulleen Huima Nyrhisen pelaamisen edustuskelvottomana ottelussa S-Kiekko TIHC. Tapauksesta on tutkittu seuraavat asiakirjat: - S-Kiekko TIHC ( ) ottelun pöytäkirja - S-Kiekon A-nuorten joukkueenjohtaja Pasi Ylitalon vastine - S-Kiekon toiminnan johtaja Antero Kankaan vastine - Huima Nyrhisen rangaistushistoria Jääkiekkoliiton kilpailuvaliokunta toteaa, että edustuskelvottomuuksia voi syntyä monella eri tapaa (pelipassit, pelioikeus, edustusoikeus, pelikiellot yms.). Tapahtumista on todettu seuraavaa: Huima Nyrhiselle on tuomittu 10 minuutin käytösrangaistukset sekä ottelussa Ässät Akatemia S-Kiekko että ottelussa S-Kiekko Lukko Team. Kilpailusääntöjen mukaisesti tästä aiheutui seuraavan ottelun pelikielto. Seuraava ottelu S- Kiekolla oli S-Kiekko TIHC, jossa Nyrhinen pelasi. S-Kiekon toiminnanjohtaja vastine: Näin on epähuomiossa päässyt käymään. Pelaajan peluuttaminen ei missään tapauksessa ole ollut tarkoituksen mukaista, koska muitakin pelaajia olisi ollut käytettävissä. Hyvänä selityksenä tähän voi laittaa joukkueenjohtajien työreissut ja tästä syystä asia jäänyt huomioimatta. Näinhän ei tietenkään saisi käydä. S-Kiekon joukkueenjohtajan Pasi Ylitalon vastine: En ole huomannut kyseistä asiaa. Olen ollut aina joukkueen kakkos- tai kolmosjojo Päätös: SJL:n voimassa olevien kilpailusääntöjen mukaan: 7.5. Ottelupöytäkirja Virallisissa otteluissa sekä harjoitusotteluissa on tehtävä pöytäkirja. Pöytäkirjaan laitettavien pelaajien pelaajaluettelo on vahvistettava ennen ottelua molempien joukkueenjohtajien sekä ottelupöytäkirja ottelun jälkeen erotuomareiden ja pöytäkirjanpitäjän allekirjoituksella.
2 Ottelupöytäkirjassa/pelaajaluettelossa joukkueen kokoonpanon allekirjoituksellaan vahvistavalla henkilöllä on oltava voimassaoleva SJL:n pelipassi, ja hän vahvistaa allekirjoituksellaan, että pöytäkirjaan/pelaajaluetteloon merkityt pelaajat ovat edustuskelpoisia kyseisessä ottelussa. Pöytäkirjasta on annettava kopiot molemmille joukkueille. Kotijoukkue/seura säilyttää alkuperäisen pöytäkirjan ja on velvollinen toimittamaan sen sarjan järjestäjälle pyydettäessä. Ottelupöytäkirja on täytettävä tarkasti ja siihen on merkittävä pelaajat (max. 19 kenttäpelaajaa ja 2 maalivahtia), joukkueen toimihenkilöt sekä täytettävä kaikki ottelutapahtumia koskevat merkinnät sekä maalivahtien torjunnat. Tämän lisäksi Mestiksessä, Nuorten SM-Liigassa ja niiden karsinnoissa on tehtävä lisäksi sarjan järjestäjän määräämät muut tilastot. Pelaajan katsotaan pelanneen sellaisessa ottelussa, jonka pöytäkirjaan hänet on merkitty Käyttäytymisrangaistusten kertyminen (10 ja 20 min) 1. Käyttäytymisrangaistusten kertymä (= kymppitili ) Kaikista käyttäytymisrangaistuksista pidetään yllä käyttäytymisrangaistusten kertymää. Kertymästä huolehtii rangaistun pelaajan / toimihenkilön joukkueenjohtaja. Seura on vastuussa siitä, että ottelupöytäkirjaan merkityt pelaajat ovat edustuskelpoisia (eivät pelikiellossa) ja että pelaaja-aitiossa toimivat toimihenkilöt eivät ole toimintakiellossa. 2. Pelirangaistukset Pelirangaistus (pöytäkirjamerkintä 20 min.) lasketaan yhdeksi käyttäytymisrangaistukseksi edellyttäen, että sarjan järjestäjä ei määrää tapauksesta lisärangaistusta tai että sitä ei ole tuomittu ottelun päätyttyä josta seuraa automaattinen yhden ottelun peli- tai toimintakielto. 3. Pelikiellon määräytyminen Saman pelaajan / toimihenkilön samassa joukkueessa kauden aikana sarjaotteluissa saaman kahden käyttäytymisrangaistuksen seurauksena on yhden ottelun peli- / toimintakielto. Neljäs käyttäytymisrangaistus aiheuttaa kahden ottelun peli-/toimintakiellon, kuudes neljän ottelun peli-/toimintakiellon ja niin edelleen kahden ottelun välein kertautuvana. Mikäli pelaaja tai toimihenkilö vaihtaa seuraa, käyttäytymisrangaistusten kertymä seuraa pelaajan / toimihenkilön mukana uuteen seuraan ja on voimassa siinä joukkueessa jossa aloittaa pelaamisen tai toimihenkilönä toimimisen uudessa seurassaan.
3 Kertymä pelikielto 2 x 1 ott 4 x 2 ott 6 x 4 ott 8 x 8 ott jne Mestiksessä noudatetaan kausittain samaa käytäntöä Jääkiekon SM-liigan kanssa. Harjoitusotteluissa saadut käyttäytymisrangaistukset lasketaan harjoitusotteluiden käyttäytymisrangaistusten kertymään. Harjoitusotteluissa saatuja käytösrangaistuksia ei lasketa mukaan sarjaotteluiden käyttäytymisrangaistusten kertymään. 4. Käyttäytymisrangaistusten nollaaminen runkosarjan jälkeen Käyttäytymisrangaistusten kertymä nollataan keväällä ennen Mestiksen ja Nuorten SM-Liigan Playoff- ja karsintaotteluiden alkua. Jos pelaajan käyttäytymisrangaistusten kertymä täyttyy viimeisessä ottelussa ennen playoff- tai karsintaotteluita, kärsii hän kertymän täyttymisestä aiheutuvan pelikiellon ensimmäisessä playoff- tai karsintaottelussa. Missään muissa sarjoissa käyttäytymisrangaistusten kertymää ei nollata runkosarjan jälkeen. 5. Käyttäytymisrangaistusten nollaaminen sarjakauden jälkeen Kauden päätyttyä nollataan kaikkien pelaajien käyttäytymisrangaistusten kertymä. Jos jollakulla viimeisessä ottelussa kertymän täyttymisestä aiheutui pelikielto, kärsitään se ensimmäisissä sarjaotteluissa seuraavan kauden alussa Käyttäytymisrangaistuksista aiheutuneen pelikiellon kärsiminen 1. Harjoitusottelut kauden aikana Jos pelaajan/toimihenkilön käyttäytymisrangaistusten kertymä täyttyy kauden aikana pelattavassa harjoitusottelussa, kertymän täyttymisestä aiheutunut peli-/toimintakielto kärsitään seuraavissa harjoitusotteluissa. Mikäli kertymä täyttyy viimeisessä harjoitusottelussa ennen kauden alkua, kärsii pelaaja siitä aiheutuvan pelikiellon ensimmäisessä sarjaottelussa siinä sarjassa ja joukkueessa jossa aloittaa sarjakauden. 2. Sarjakauden aikana Käyttäytymisrangaistusten kertymät käsitellään joukkuekohtaisesti, näin peli/-
4 toimintakiellot niistä kärsitään alkuperäisen otteluohjelman mukaisina sarjaotteluina sen joukkueen sarjassa, jossa ne hankitaan. Peli-/toimintakielto kärsitään ensimmäisenä ottelupäivänä sarjassa, jossa se on saatu. Kyseisenä päivänä kun pelaaja on pelikiellossa tai toimihenkilö on toimintakiellossa, ei hän voi pelata tai toimia toimihenkilönä missään ottelussa missään muussakaan joukkueessa. Jos joukkueen sarja vaihtuu, kärsitään pelikielto uudessa sarjassa. Mikäli joukkue, jossa pelaaja kärsii kertymän täyttymisestä aiheutuvan pelikiellon, pelaa useampia sarjaotteluita samana päivänä kun pelaaja on pelikiellossa kertymän täyttymisen vuoksi, saa pelaaja osallistua saman joukkueen seuraavaan peliin pelikiellon kärsimisen jälkeen, vaikka peli olisikin myöhemmin samana päivänä. Mikäli pelaaja vaihtaa seuraa kesken kauden, seuraa hänen käyttäytymisrangaistusten kertymänsä myös mukana uuteen seuraan ja siihen joukkueeseen jossa pelaa ensimmäisen ottelun uudessa seurassa. Jos pelaajan kertymä täyttyy ja hän sen jälkeen on vaihtamassa seura, on hänen kärsittävä pelikieltonsa vanhassa seurassa ennen kuin voi vaihtaa seuraa. Huima Nyrhiselle on tuomittu 10 minuutin käytösrangaistukset sekä ottelussa Ässät Akatemia S-Kiekko että ottelussa S-Kiekko Lukko Team. Kilpailusääntöjen mukaisesti tästä aiheutui seuraavan ottelun pelikielto. Seuraava ottelu S- Kiekolla oli S-Kiekko TIHC, jossa Nyrhinen kuitenkin pelasi. Kilpailusäännöt selkeästi määrittelevät käyttäytymisrangaistusten seurannan olevan joukkuekohtainen ja koko kauden sarjaa koskeva. S-Kiekko ja sen edustajat ovat myöntäneet, ettei pelaajan käyttäytymisrangaistusten kertymää oltu seurattu. Kilpailusääntöjen nojalla Huima Nyrhinen on ollut edustuskelvoton ottelussa S- Kiekko TIHC. Arvioitaessa rangaistusta tulee ensisijaisesti arvioida rikkeen vakavuutta. Pelikiellon aikana pelaaminen on vakavimpia edustusoikeusrikkomuksia ja niihin tulee suhtautua erittäin vakavasti. Ottelun S-Kiekko TIHC lopputulos 6-1 muutetaan lopputulokseksi 0-5. Huima Nyrhinen määrätään kärsimään kärsimättä jäänyt pelikieltonsa seuraavassa ottelussa EjL S-Kiekko. Lisärangaistuksena pelikiellon aikana pelaamisesta Huima Nyrhinen määrätään yhden (1) ottelun pelikieltoon, jonka Nyrhinen kärsii kärsimättä jääneen pelikieltonsa kärsimisen jälkeen ottelussa Lukko Team S-Kiekko. S-Kiekko Juniorit ry:lle määrätään 200 euron sakko edustuskelvottoman pelaajan peluuttamisesta ja valvonnan puutteesta. Sakkoa koskeva lasku on avattu seuran
5 palvelusivustolle S-Kiekon pelaajaluettelon ko. ottelussa allekirjoittanut ja siten pelaajien edustuskelpoisuuden vahvistanut joukkueenjohtaja Pasi Ylitalo määrätään kahden (2) ottelun toimintakieltoon edustuskelvottoman pelaajan hyväksymisestä ottelun kokoonpanoon. Samalla kilpailuvaliokunta toteaa, ettei tässä tehty päätös sido kilpailuvaliokuntaa mihinkään mahdollisiin tuleviin samankaltaisista tapauksista tehtäviin päätöksiin. Tästä päätöksestä on valitusoikeus Suomen Jääkiekkoliiton valitusvaliokunnalle seitsemän (7) vuorokauden kuluessa kurinpitopäätöksen antamisesta. SJL:n liittohallituksen päätöksen mukaisesti valituksen käsittelymaksu (seurat 500 euroa, yksityishenkilöt 200 euroa) palautetaan, mikäli valitus aiheuttaa muutoksia päätökseen. Valitusmaksu on suoritettava Suomen Jääkiekkoliiton tilille Danske Bank FI ja kuitti maksetusta maksusta on liitettävä valitukseen. Valitusvaliokunta käsittelee valitukset kahden viikon kuluessa niiden saapumisesta liittoon, ellei asianosaisten kuuleminen tai muu erityinen syy edellytä pidempää käsittelyaikaa. Valituksen tekeminen ei keskeytä tämän päätöksen toimeenpanoa vaan seurojen ja henkilöiden on toimittava tämän päätöksen mukaisesti mahdollisesta valituksesta huolimatta. SUOMEN JÄÄKIEKKOLIITTO RY Hannu Soro Kilpailuvaliokunnan puheenjohtaja Pirkka Antila Kilpailuvaliokunnan sihteeri